《灯夕乐舞》
宋代·何梦桂

天碧星河欲下来，东风吹月上楼台。
玉梅雪柳千家闹，火树银楼十里开。
紫凤笙繁声曼衍，黄龙舞缦影徘徊。
香车匝地红尘软，莫遣铜壶漏箭催。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。